
1. Sissejuhatus

1.1. Üldinfo ja juhtimisplaani eesmärk 

Käesolev dokument on koostatud ühe osana 2009–2010. a. läbi viidud projektist “Kohalike omavalitsuste haldusvõimekuse tugevdamine ning avalike teenuste kvaliteedi tõstmine läbi partnerluse arendamise ja kogemuste vahetamise Narva ja Kristiansandi omavalitsuste vahel”. 

Projekti üldeesmärk oli Narva linnavalitsuse haldusvõimekuse, kompetentsuse ja koostöövõime kõrge tase ning sotsiaalsete ja majanduslike erinevuste vähendamine. Projekti otsesed eesmärgid olid:
1. Narva linnavalitsuse ametnike haldusvõimekuse, kompetentsuse ja koostöövõime tõstmine;  

2. suurenenud kommunikatsioon ja piisav infovahetus Narva linnavalitsuse ja ühiskonna vahel; 
3. elanikkonna, MTÜ-de ja muude linnastruktuuride kõrge kaasamine otsustusprotsessi ja kohaliku omavalitsuse töösse.
Projekti väljunditeks olid Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengudokumendid: 

· Horisontaalsel tasandil Narva Linnavalitsuse haldusvõimekuse tugevdamise ning avalike teenuste kvaliteedi tõstmise strateegilise (sh linnajuhtimise struktuuri parendamise) plaan. 
· Vertikaalsel tasandil juhtimisplaanid (mänedžmendi plaanid) perioodiks 2011-2015 Narva Linnavalitsuse üksuste  haldusvõimekuse tõstmiseks järgmistes valdkondades: 

1) planeerimine ja aruandlus;  

2) elukeskkond ja keskkond;   

3) kultuur;  

4) haridus;  

5) noorsootöö;  

6) turism.

Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukava eesmärk oli analüüsida Narva linnavalitsuse haldusvõimekusega seotud probleeme, et määratleda arendustegevuse prioriteedud, püstitada eesmärgid ja planeerida meetmed haldusvõimekuse parendamiseks ning seeläbi avalike teenuste kvaliteedi parendamiseks. Juhtimisplaanid on Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukavaga tihedalt seotud. See tähendab, et juhtimisplaani eesmärke ja tegevusi tuleb vaadata linnavalitsuse kui ühtse organisatsiooni haldusvõimekuse tugevdamise eesmärkide ja tegevuste kontekstis. Juhtimisplaanide roll on: 

· tagada, et valdkonna juhtimine toimub strateegiliselt ja kaalutletult ning planeeritud tegevuste elluviimiseks on tagatud ressursid;  

· kindlustada, et valdkonna teenuste osutamine toimub kindlaksmääratud reeglite alusel ning ametnikud on pädevad tegema otsuseid oma ametikoha nõuetest lähtuvalt.  

Käesolev dokument käsitleb planeerimise ja aruandluse valdkonda ja sisaldab: 

· ülevaadet valdkonnaga seonduvatest Narva linna arengudokumentidest ja teemaga seotud struktuuriüksustest; 
· resümeed olemasolevates valdkondlike arengudokumentides haldusvõimekuse alastest eesmärkidest ja meetmetest;  

· dokumentide analüüsi, haldusvõimekuse hindamisel kasutatud CAF-mudeli, toimunud seminaride ja linnavalitsuse ametnikele esitatud kirjalike järelpärimiste alusel koostatud ülevaadet valdkonna problemaatikast; 
· seminaris valdkonna töögrupi poolt koostatud hetkeolukorra SWOT-analüüsi; 

· juhtimisplaani eesmärke, tegevussuundasid ja ülesandeid;
· tulemuste hindamise vahendite kirjeldust;  

· täpsemat tegevuskava. 

Kuna organisatsiooni haldusvõimekus sõltub tema osade haldusvõimekusesest (ja vastupidi), siis on juhtimisplaani eesmärgid ja tegevussuunad sarnased Narva linnavalitsuse haldusvõimekuse tugevdamise ning avalike teenuste kvaliteedi tõstmise arengukava eesmärkidele ja tegevussuundadele. Erinevus seisneb ülesannetes ja tegevustes (see on n.ö konkreetsem elluviimise tasand).  

Juhtimisplaanis on kajastatud vaid need ülesanded ja tegevused, mis lisanduvad olemasolevates valdkondlikes arengukavades ning Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukavas sätestatud ülesannetele ja tegevustele. Juhtimisplaanid ei asenda olemasolevaid arengudokumente.

1.2. Juhtimisplaani elluviimine 

Juhtimisplaan on praktiline haldussuutlikkuse arendamise vahend. Selle olulisim osa on tegevuskava – sisuliselt võib juhtimisplaani ja tegevuskava vahele võrdusmärgi panna. Tegevuskava kinnitab linnavalitsus koos haldusvõimekuse tugevdamise tegevuskavaga. Ülejäänud käesoleva dokumendi osad on informatiivsed ja kujutavad endast kokkuvõtet analüüsist, mis viis tegevusplaani konkreetsel kujul koostamiseni. Tegevuskavas on ära näidatud eesmärgid, tegevussuunad, ülesanded ja tegevused, millele on määratletud elluviimise periood ja vastutav struktuuriüksus (või ametnik) ning partnerid. 

Juhtimisplaanide elluviimise aruandluse ja uuendamise korraldus vastab Narva linna arengukava läbivaatamise korraldusele. Aruanne esitatakse juhtimisplaanides toodud vastutajate poolt linnavalitsusele kord aastas koos juhtimisplaani täiendusettepanekutega. 
Juhtimisplaanid on eraldi dokumendid seni kuni nendes sisalduvad tegevused viiakse ellu ja/või valdkondlike arengukavade ülevaatuse käigus koostatakse igale valdkondlikule arengudokumendile oma juhtimisplaan. Edaspidi hakkab kehtima nõue, et iga arengudokument peaks sisaldama juhtimisplaani, et arengudokumendi elluviimiseks tarvilikke haldusvõimekuse alaseid eesmärke ja tegevusi. 

2.  Hetkeolukorra kirjeldus ja analüüs

2.1. Seotud dokumendid
Planeerimine ja aruandlus on n.ö horisontaalne protsess, seda võib pidada juhtimisfunktsiooniks, mis puudutab kõiki teisi omavalitsuse funktsioone ja tegevusvaldkondi. 

Narva arengudokumendid planeerimise ja aruandluse kui eraldiseisva juhtimisfunktsiooni arendamist ei käsitle (vaid aruandluse poole pealt on kehtestatud nõue, et iga arengudokument peab sisaldama arengudokumendi täitmise edukuse määramise mõõdikud ning sellest teavitamise põhimõtted). 

Raamid planeerimise ja aruandluse korraldamisele kohalikus omavalitsuses annab Kohaliku omavalitsuse korralduse seadus (KOKS, § 37), mille kohaselt peab vallal või linnal olema arengukava, mis KOKSi tähenduses on omavalitsusüksuse pika- ja lühiajalise arengu eesmärke määratlev ja nende elluviimise võimalusi kavandav dokument, mis tasakaalustatult arvestab majandusliku, sotsiaalse ja kultuurilise keskkonna ning looduskeskkonna arengu pikaajalisi suundumusi ja vajadusi ning on aluseks erinevate eluvaldkondade arengu integreerimisele ja koordineerimisele. Kõik seaduse alusel kohalikule omavalitsusele kohustuslikud valdkonnapõhised arengukavad, valla või linna arengukava ning üldplaneering peavad olema omavahel seotud ning ei tohi olla vastuolus. Mis tahes eelarveaastal peab kehtiv arengukava hõlmama vähemalt kolme eelseisvat eelarveaastat. Kui vallal või linnal on pikemaajalisi varalisi kohustusi või neid kavandatakse pikemaks perioodiks, peab arengukava olema nimetatud varalisi kohustusi käsitlevas osas kavandatud selleks perioodiks. Arengukava koostatakse kogu valla või linna territooriumi kohta. Täiendavalt võib arengukava koostada: 
1) valla või linna territooriumi osa kohta kehtiva arengukava täpsustamiseks või täiendamiseks; 

2) valdkonnapõhise arengukavana kehtiva arengukava täpsustamiseks või täiendamiseks;

3) mitme valla või linna või nende territooriumi osade kohta huvitatud kohalike omavalitsusüksuste omavahelisel kokkuleppel. 

Hiljemalt iga aasta 1. oktoobriks vaatab volikogu läbi valla või linna arengukava ja võtab vastu otsuse selle täitmise ja vajadusel muutmise kohta. Arengukava on aluseks: 

1) valla- või linnaeelarve koostamisele;

2) investeeringute kavandamisele ja nende jaoks rahaliste ja muude vahendite taotlemisele, sõltumata nende allikast;

3) laenude võtmisele, kapitalirendi kasutamisele ja võlakirjade emiteerimisele. 

Narva linna ametiasutuste ja hallatavate asutuste Narva linna arengut määratlevate dokumentide liigid, nende koostamise algatamise, koostamise, läbivaatamise ja avalikustamise korraldus ning seosed erinevate arengudokumentide vahel on kehtestatud määrusega „Narva linna arengudokumentide menetlemise kord“. Määruse § 3 kohaselt jagunevad arengudokumendid arengudokumendi reguleerimise ulatusest lähtuvalt strateegilisteks arengudokumentideks ja programm-tegevuskavalisteks arengudokumentideks. Strateegilised arengudokumendid on:

1) Narva arengustrateegia (mis koostatakse vähemalt 12 aasta pikkuseks perioodiks); 

2) Narva üldplaneering;

3) Narva eelarvestrateegia. 

Programm-tegevuskavalised arengudokumendid on:

1) Narva arengukava; 

2) Narva valdkonnapõhine arengukava (sh seadusega ettenähtud);

3) Narva linna ametiasutuse hallatava asutuse arengukava.

Narva valdkonnapõhine arengukava võib olla dokument:

1) mis täpsustab Narva arengustrateegias ja Narva linna arengukavas seatud eesmärke (sh konkreetse valdkonna arendamise tegevuskava), tuues välja valdkonna spetsiifika ja valdkonnapõhised arengu meetmed, tegevuskava ja ressursid; 

2) mis põhiosas sisaldab valdkonnapõhist kontseptuaalset lahendust, määratledes antud valdkonna edasise arengu sisulise mudeli. Dokument on aluseks Narva linna arengukavas valdkonnapõhiste arengumeetmete määratlemiseks ning viiakse ellu vastavalt Narva linna arengukava ja Narva eelarve võimalustele. Dokumendi ülesehitus sõltub valdkonna spetsiifikast.

Lisaks Arengudokumentide menetlemise korrale on Narva Linnavalitsuse määrusega nr 741 (14.06.2006) kehtestatud „Narva linna munitsipaalsete koolieelsete lasteasutuste ning põhikoolide ja gümnaasiumide arengukavade kinnitamise kord“. 

Planeerimine ja aruandlus on tihedalt seotud finantsplaneerimise ja -aruandlusega, mida seadusandlikul tasandil reguleerib KOKS ja Valla- ja linnaeelarve seadus, mis sätestab valla- ja linnaeelarve koostamise, vastuvõtmise ja täitmise korra ning kohustuste võtmise tingimused ja piirangud
. Narva Linnavalitsuses on 28.05.2003 määrusega nr 412 kinnitatud „Eelarveliste asutuste eelarve planeerimise, eelarveliste vahendite ümberpaigutamise ning aruandluse esitamise kord“. 

2.2. Seotud struktuuriüksused
Narva arengustrateegia ja linna arengukava koostamise eest vastutab Narva Linna Arenduse ja Ökonoomika Amet. 

Narva üldplaneeringu koostamist korraldab Narva Arhitektuuri ja Linnaplaneerimise Amet.  

Narva valdkonnapõhise arengukava koostamise eest vastutab vastava valdkonnaga tegelev ametiasutus.

Narva hallatava asutuse arengukava koostamine algatatakse vastava valdkonna ametiasutuse juhi poolt ning toimub ametiasutuse juhi kinnitatud lähteülesande alusel, kui riigi ja Narva õigusaktidest ei tulene teisti.
Seega planeerimise ja aruandlusega on seotud kõik linna struktuuriüksused, kuid keskse koordineerija rolli täidab  Arenduse ja Ökonoomika Amet, mille ülesanne põhimääruse kohaselt on linna arengustrateegia ja -kavade väljatöötamise organiseerimine, koordineerimine ja dokumentide vormistamine esitamiseks linnavalitsusele; linna arengukava kooskõlastamine regiooni arengukavadega. 

Rahandusameti põhimääruse kohased planeerimise ja aruandlusega seotud põhiülesanded on: 
linna eelarve koostamine tulude ja kulude artiklite lõikes, selle kooskõlastamine Volikogu komisjonides ja Linnavalitsuses ning esitamine Volikogusse kinnitamiseks; kontroll eelarve täitmise üle; aruandluse koostamine ja esitamine vastavalt Rahandusministeeriumi, Ida-Viru Maakonna ja kohaliku omavalitsuse poolt esitatud nõudmistele

Arenduse ja Ökonoomika Ametis vastutab linna arengukavade planeerimise ja aruandluse koordineerimisega Arenguosakond (4 ametnikku). Lisaks tegeleb linna arengukava planeerimise ja aruandlusega otseselt juhiabi-analüütik. Eri valdkondade statistika kogumise ja analüüsiga ning prognoosimisega tegeleb ka finantsjuht. 

Arhitektuuri ja Linnaplaneerimise Ametis vastutab linna planeerimisalase töö juhtimise, korraldamise ja koordineerimise eest peaarhitekt, kes juhib Arhitektuuri ja Planeerimise osakonda 

Eelarve koostamise, kontrollimise ja aruandluse koostamise ning esitamisega tegeleb rahandusametis eelkõige Eelarve osakond (5 ametnikku) ja Rahandusameti direktorile otse alluvad direktori asetäitja ja vanemspetsialist. 

Teisest linnavalitsuse struktuuriüksustes eraldi planeerimise ja aruandlusega tegelevaid ametnikke pole, planeerimise ja aruandlusega tegelevad need ametnikud, kes terve valdkonna halduspoliitikate kavandmaise ja elluviimisega vahetult tegelevad. 

2.3. Valdkonna arengudokumentides esitatud haldussuutlikkusega laiemalt seostatavad probleemid ja eesmärgid
Planeerimine ja aruandlus on suunatud eelkõige linna arengukavas toodud visiooni, strateegiliste eesmärkide ja meetmete elluviimise tagamisele. Eraldi planeerimise ja aruandluse parendamise alast eesmärki arengudokumentides täna pole. 
2.4. Valdkonna haldussuutlikkuse alase olukorra kirjeldus
Planeerimise ja aruandlusega seotud haldussuutlikkuse probleemid on kaardistatud CAF-mudeli alusel teostatud enesehindamise raames. 

Juhtimine

· Peamised probleemid: planeerimine ja aruandlus puudutab kõiki struktuuriüksusi ja arengudokumendid peavad olema omavahel seostatud; keskne koordineerija planeerimises on küll olemas, aga struktuuriüksustes on planeerimise- ja aruandluse praktikad siiski veidi erinevad (nt arengudokumendid on oma ülesehituselt ja sisult (kvaliteedilt) üsna erinevad isegi arvestades asjaolu, et teatud ulatuses on see möödapääsmatu ja lubatud Arengudokumentide menetlemise korraga).

Probleemiks strateegilisel planeerimisel on ülesannete ja ressursside tasakaalustatus – majanduslanguse tingimustes on linna sissetulekud kahanenud ja ressursse arengukavade süstemaatiliseks elluviimiseks on napilt, mis muudab prioriteetide seadmise ja neile rahalise katte leidmise keeruliseks. Täna on puudu ka Narva eelarvestrateegia, kuid vajadus taolise dokumendi järgi on olemas, et luua arengudokumentides prioriteetide väljavalimisele ja nende elluviimisele tugevam alus (pikemaajalisem nägemus ressursside poole pealt). Arengudokumentide menetlemise kord ütleb, et Narva eelarvestrateegia  on dokument, mis kajastab linna eelarvepoliitilisi eesmärke ja tegevusi nende eesmärkide saavutamiseks. Samas pole nimetatud dokumendis sätestatud, kes vastutab eelarvestrateegia väljatöötamise eest (teiste arengudokumentide puhul on vastutajad määratletud). 
Organisatsiooni tulemuslikkuse hindamise peamiseks vahendiks täna on aruandlus arengudokumentide ja nende tegevuskavade täitmise osas. Aruanne ülesannete täitmise ja eesmärkide saavutamise kohta eelmisel kalendriaastal esitatakse linnavalitsusele ja seejärel Linnavolikogule. Sisuliselt tehakse koondaruanne kord aastas, mis tähendab, et jooksvat ülevaadet arengudokumentide täitmise kohta peetakse allasutustes vastavalt seal väljakujunenud tavadele (finantsaruandluse sagedust ja vormi küll mõjutab suurel määral seadusandlusest tulenevad kohustused) ja puudub võimalus suvalisel ajahetkel kiiresti kontrollida arengudokumendi täitmise seisu linnavalitsuses tervikuna (nt Narva võrdlevanalüüsi partneri Kristiansandi linnavalitsuses saab teha väljavõtteid igapäevaselt, andmeid andmebaasis uuendatakse igal ööl). Teisiti öeldes on täna raske rääkida tulemusjuhtimisest linnavalitsuses kuna tulemusjuhtimine eeldab (automatiseeritud)  tulemusnäitajate süsteemi olemasolu.  

· Suhtlus teiste ametite-osakondadega: koostöö planeerimises erinevate struktuuriüksuste vahel toimub vastavalt arengudokumendi lähteülesandes määratletud osalejatele, arengudokumentide ettevalmistamiseks võidakse moodustada komisjone ja töögruppe. Probleemiks võib siin olla see, et alati ei suudeta tagada erinevate arengudokumentide omavahelisi seoste arvestamist (eelkõige on siin silmas peetud linna arengukava ja üldplaneeringu vahelisi seoseid). Teiseks probleemiks on see, et linnavolikogu panus planeerimisprotsessi pole piisav (linnavolikogu liikmetel on sageli oma „agenda“), mis toob plaanide ülevaatusel kaasa selliseid muutusi, mida varasemalt pole planeerimisprotsessis käsitletud.  

Protsessid

· Töökorralduslikud juhised ja korrad: olemasolev Arengudokumentide menetlemise kord kirjeldab planeerimise ja aruandluse üldised alused – parendusvõimaluseks oleks protsessi detailsem kirjeldamine ja praktikate ühtlustamine, nt strateegilise planeerimise käsiraamatus. 
Võiks kaaluda eraldi eelarve koostamise protsessi, finantskontrolli süsteemi jm finantsjuhtimise süsteemi standardite/protseduuride kirjeldamist, et süsteem oleks terviklikumalt ja detailsemalt paika pandud (KOFS-i mõistes).

Koostada investeeringute maksumuse hindamise metoodika/juhend. 
· Valdkonnapõhise info kogumine: arengudokumendid peavad sisaldama hetkeolukorra analüüsi ja tulemuslikkuse mõõdikuid, mis tähendab, et teatud tasemel infot kogutakse. Samas vastutab valdkondlike arengukavade koostamisel info kogumise eest arengukava koostaja ja nt uuringute ja küsitluste tegemisel on erinevad praktikad – sagedus, uuritavate teemade valimine jne. Puudub ülevaade, millised uuringuid ja küsitlusi linnavalitsuses on tehtud ja teisalt pole plaani, milliseid uuringuid/küsitlusi tulevikus oleks tarvis läbi viia. Olemasolev (linnavolikogu määrusega kehtestatud) küsitluste läbiviimise kord on suunatud eelkõige taoliste küsitluste korraldamiseks, mis on suunatud poliitiliste otsuste ettevalmistamiseks või lahendamiseks, sest küsitluse korraldamise otsustab linnavolikogu. Samas on terve rida praktilise iseloomuga teemasid, mis pole n.ö parteripoliitikaga seotud ja nende läbiviimiseks poleks linnavolikogu otsust tarvis. Lühidalt – uuringuid ja küsitlusi tehakse, kuid seda saaks varasemast süstemaatilisemalt teha. 

Personal

· Personali koolitusplaan: planeerimise ja aruandluse korraldamise oskused on piisavalt head ehk ametnikud on piisavalt pädevad. 
· Töötajate kaasamine valdkondliku arengukava koostamisse: üldiselt kaasatakse kõik töötajad, kes on vastava teemaga seotud. Kaardistatakse ametnike arvamus. 
Avalikkuse kaasamine

· Avalikud huvigrupid: Arengudokumentide menetlemise kord näeb ette avalikkuse kaasamise miinimumnõuded (kuidas informeeritakse avalikkust, kuidas toimub arengudokumentide avalikustamine jne). Kuigi osaliselt on (valdkondlikes arengukavades) huvigruppide kaardistamist läbi viidud, puudub siiski kindlus, et kõik asjassepuutuvad osapooled on alati kaasatud. 
· Kodanike kaasamine otsuste tegemisse: Osades tegevusvaldkondades info- kogumine ja analüüsimine pole olnud piisavalt detailne (nt linnaruumi planeerimisel). Teisiti öeldes pole huvigruppide ootuste ja vajaduste väljaselgitamine olnud piisavalt süstemaatiline (ehk mitte kõigis tegevusvaldkondades ja mitte kõigi küsimuste puhul, kus seda oleks võinud eeldada, pole küsitlusi teostatud või kasutatud muid kaasamise meetmeid nagu fookusgrupid, seminarid jne). Üks põhjus seisneb ka selles, et  osad huvigrupid on ise väheaktiivsed, kuigi nende sisend halduspoliitikate kujundamisse oleks vajalik. Lisaks on uuringute tegemine ka aja- ja rahamahukas tegevus ning ressursid on selleks napid. Puuduvad selged reeglid või juhtnöörid (hea tava, metoodika) kaasamise protseduuriliseks korraldamiseks. 

· Valdkondliku info avalikustamine: info avalikustatakse internetis Narva linna koduleheküljel, riiklikus ja kohalikus massimeedias ning pressikonverentsidel. 
Varad 

· Planeerimise ja aruandluse süsteemi võiks edasi arendada muutes aruandluse korralduse andmebaasi põhiseks (integreeritud elektrooniline monitoorimise süsteem). See muudaks ülevaate saamise arengukavade elluviimise protsessist ja tulemustest lihtsamaks, kiiremaks ja kogu strateegia, planeerimise ja elluviimise korralduse kvaliteetsemaks.  Andmebaas lubaks ka aruannete esitamise lihtsamaks ja ühetaolisemaks. Probleemiks on taolise andmebaasi (tarkvaralise lahenduse) kõrge hind. 

· Kavandatavate muudatustega seadusandluses muutuvad nõuded aruandluse osas, sellega suurenevad nõuded ka raamatupidamisprogrammile. Vastavad muudatused tuleks planeerida IT-strateegia koostamise raames. 

2.5. Hetkeolukorra SWOT-analüüs
	Tugevused
	Nõrkused

	· Stabiilsus kohalikus poliitikas: mitmed linnavalitsuse liikmed ja linnavolikogu liikmed on pikaajaliselt KOV organitega seotud, on kogemustega ja linna arendamise problemaatikaga kursis

· Organisatsiooni üldine struktuur on vaatamata toimunud muudatustele siiski üsna stabiilne ja töökorraldus välja kujunenud (ette ennustatav)

· Projektide väljatöötamise ja elluviimisega tegeleva struktuuriüksuse olemasolu, sh on olemas projektijuhti kogemusega inimesed 

· Enamus protsessidest on õigusaktidega reguleeritud

· Kaasaegne tehniline baas, tööks vajalikud vahendid ja ruumid on olemas

· Kogemustega spetsialistide/ametnike olemasolu ning toimiv mentorlus linnavalitsuses: uute inimeste juhendamine (kuigi erinevates ametiasutustes on praktikad erinevad)

· Avalikkuse informeerimine ja teavitamine (kahes keeles ajalehes ja veebilehel) on üldiselt heal tasemel

· Linnavalitsuse üksused asuvad kompaktselt ja mugavalt ühes asukohas

· Finantsressursside olemasolu (sh mõistlikul tasemel laenukoormus) ja nende juhtimise hea tase

· Väliste ressursside kasutamise hea tase ja võimalused
	· Infoliikumine struktuuriüksuste vahel on sageli ebaefektiivne (aeglane) ja ebapiisav (vajalik info alati ei jõua asjassepuutuvate isikuteni või ei jõua õigeaegselt) 

· Mitmed struktuurimuutused on toonud kaasa koosseisude vähendamist samal ajal kui tööülesanded (nende maht) jäävad samaks 

· Kompetentse  personali ebapiisavus mõnedes struktuuriüksustes; on ametnikke, kes pole enda arendamisest huvitatud 

· Valdkondlike arengukavade elluviimise monitoorimine ja aruandlus on puudulik, valdkondlike arenduskavade elluviimise eest vastutavad vastavad struktuuriüksused, aga keskselt puudub ülevaade elluviimise tulemuslikkuse kohta

· Kõik struktuuriüksused ei pea ühetaoliselt dokumendiregistri kasutamise nõuetest kinni (nt kõiki nõutud dokumente ei lisata registrisse; mõnikord lisatakse registrisse viide dokumendi enda asemel; dokumendiregistris saab igaüks muutusi teha, vaja oleks selgemaid piiranguid; süsteemi kasutus pole ühtlane - mõned ametid panevad dokumendid süsteemi, mõned ametid lisavad viiteid)

· Alla piirmäära riigihangete korraldamise korra puudumine

· Välisrahastuse kaasamiseks vajalike kompetentside ja motivatsiooni osas on arenguruumi

· Avaldatud info keerukus (teave ei ole alati kohandatud tavainimestele, protseduurireegleid info avaldamiseks on tarvis uuendada)

· Huvigruppide killustatus ja madal aktiivsus linna otsustusprotsessides kaasalöömiseks (vt MTÜ-de liit on  formaalselt olemas, aga partnerlus linnavalitsusega ei toimi)

· Finantsressursside vähesus

· Töökeskkonna tase ei ole alati rahuldav (nt probleemid suvisel perioodil sisekliimaga, ventilatsiooniga)

	Võimalused
	Ohud

	· Parimate praktikate väljaselgitamine ja juurutamine (koostööprojekt(id) Kristiansandiga, jt partneritega)

· Poliitilised mõjud ja halduskorralduse reformi katsed mujal Eestis, nt kohalike omavalitsuste ja riigi suhete korrastamine; keskselt koordineeritavad arendusprojektid (nt KOVide finantsjuhtimise  arendamise projekt); välismentorlus (kogemuste vahetus teiste omavalitsustega, näiteks koostöö Tallinna linnavalitsusega)

· Tehnoloogilised lahendused arenevad kiiresti, nt riiklikul tasandil toimub palju arendusprojekte, millest võib ka Narva linn kasu lõigata (nt teenuste osutamise keskuste loomine jms)

· Arengukavade ja üldplaneerimise sidustamise analüüsimine

· Välisfinantseerimise järjepidev kaasamine mitmesuguste arendusprojektide elluviimisse

· Motiveerimissüsteemi väljaarendamine

· Pikaajalise planeerimise oskuste edasiarendamine

· Huvigruppide keeleoskuse parandamine, palju tööd (nt arengudokumente) tehakse eesti keeles ja see piirab huvigruppide osalemise võimalusi

· Linna arendamise küsimustega tegelevate komisjonide töösse huvigruppide aktiivsem kaasamine
	· Poliitilised mõjud ja halduskorralduse reformi katsed mujal Eestis, nt omavalitsustele uute ülesannete panemine ilma piisavate finantsressursside eraldamiseta

· Tegevuskeskkond muutub kiiresti  (seadusandlus, rahastamine; aga ka muudatused üldises sotsiaalmajanduslikus keskkonnas), mis on probleemiks põhjusel, et reeglina tähendab reageerimine keskkonna muudatustele täiendavat koormust ressurssidele (aeg, inimesed, raha)

· Küberünnakute ja viiruste ennetamiseks ning tagavarakoopiate tegemise tagamiseks tuleks IT juhtimise korralduse uuendamise raames nende küsimustega seotuid ohtude ennetamise meetmete piisavust analüüsida

· Pädevate spetsialistide väljavool


3. Juhtimisplaani eesmärgid

Soovitav olukord, mida kohalik omavalitsus püüab käesoleva dokumendi abil saavutada, on määratletud Narva Linnavalitsuse haldusvõimekuse tugevdamise ning avalike teenuste kvaliteedi tõstmise arengukavas.  
Visioon: Narva linnavalitsus on Ida-Virumaal kõrgeima haldussuutlikkusega omavalitsuse organ, sest: 

· linnavalitsuses töötavad kompetentsed ja motiveeritud töötajad; 

· linnavalitsuse struktuur ja sisemised protsessid toetavad kvaliteetsete avalike teenuste pakkumist kasutades sealhulgas innovatiivseid töömeetodeid; 

· linnavalitsuses on hästikorraldatud kommunikatsioon ja toimub tihe koostöö nii asutusesiseselt kui väliselt kaasates otsustusprotsessidesse aktiivselt elanikkonda, MTÜ-sid jt teisi huvipooli. 

Haldusvõimekuse tugevdamise visiooni alusel formuleeriti strateegilised eesmärgid, mis  loodi iga vastava arenguvisiooni osa jaoks eraldi. Strateegiliste eesmärgi saavutamiseks määratleti tegevussuunad ja omakorda iga tegevussuuna raames kirjeldati ülesanded. Ülesanded jagunevad tegevusteks, mis on antud tegevuskavas.
Et haldusvõimekuse tugevdamise ning avalike teenuste kvaliteedi tõstmise arengukava eesmärgid ja tegevussuunad oleks sidustatud juhtimisplaani eesmärkide ja tegevussuundadega, on sulgudes antud haldusvõimekuse tugevdamise arengukava eesmärkide/tegevussuundade numeratsioon. 

STRATEEGILISED EESMÄRGID, TEGEVUSSUUNAD JA ÜLESANDED

Visiooni osa: Linnavalitsuse struktuur ja sisemised protsessid toetavad kvaliteetsete avalike teenuste pakkumist kasutades sealhulgas innovatiivseid töömeetodeid

Strateegiline eesmärk 1 (2.2): Tõhus planeerimise ja aruandluse korraldus toetab linna arengukava ja valdkondlike arengukavade eesmärkide saavutamist 

Tegevussuund 1.1. (2.2.1): Planeerimise ja aruandluse süsteemi arendamine

Ülesanded: 

· Narva linna strateegia ja arengukava uuendamine (aastal 2011)

· Strateegilise planeerimise ja aruandluse protsessi ülevaatus ning metoodika uuendamine

· Valdkondlike arengudokumentide elluviimise tõhustamine 

· Integreeritud (elektroonilise) strateegilise planeerimise ja aruandluse süsteemi loomine

· Koolituse korraldamine vastavalt koolitusplaanile

· Projektide hindamise süsteemi edasiarendamine 

Strateegiline eesmärk 2 (2.3): Otsuseid langetatakse faktidele põhinevalt 

Tegevussuund 2.1 (2.3.1): Infokogumise tõhustamine ning kasutamine arenguvajaduste hindamisel 

Ülesanded: 

· Uuringute, küsitluste ja analüüside koondamine ühte kohta ja nende kättesaadavaks tegemine

· Statistilise informatsiooni kogumise tõhustamine, et parendada arengudokumentide kvaliteeti 
Visiooni osa: Linnavalitsuses on hästikorraldatud kommunikatsioon ja toimub tihe koostöö nii asutusesiseselt kui väliselt kaasates otsustusprotsessidesse aktiivselt elanikkonda, MTÜ-sid jt teisi huvipooli

Strateegiline eesmärk 3 (3.3): Narva linnavalitsus teeb tihedat koostööd teiste KOVidega jt osapooltega, et tagada kvaliteetsete otsuste vastuvõtmine 

Tegevussuund 3.1 (3.3.1): Koostöö arendamine nii Eesti kui välismaiste partneritega, et tõsta planeerimisprotsessi kvaliteeti

Ülesanded: 
· Koostöö teiste KOVidega

· Edaspidiste koostöövõimaluste realiseerimine planeerimises ja aruandluses

· MTÜ-dega jt huvigruppidega koostöö arendamine
4. Tulemuste saavutamise hindamine

	Strateegilised eesmärgid
	Mõõdikud

	Ametnike kompetentsus on paranenud
	Arenguvestlustel välja selgitatud töötajate hinnang koolituse tulemuslikkusele; atesteerimise tulemused; töötajate koolitusel osalemise protsent; atesteerimise süsteem on juurutatud

	Tõusnud on ametnike motivatsioon 
	Töötajate töörahulolu koondindeks; töötajate pühendumise indeks; tööjõu voolavuse näitajad; töötajate hinnang juhtide juhtimisele ja eestvedamisele rahulolu-uuringus

	Töötajad on teadlikud organisatsioonis toimuvast
	Loodud on info vahetamiseks vajalik infotehnoloogiline keskkond (intranet); Töötajate rahulolu-uuringus info liikumisele antud hinnangud

	Organisatsioon toimib tõhusalt ja struktuur vastab tegevuskeskkonna vajadustele
	Välja on töötatud töötajate rahulolu-uuringu metoodika ja uuring on läbi viidud; Töötajate hinnang rahulolu-uuringus küsimusele "töö hulk on mulle ülejõu käiv"; Töötajate rahulolu-uuringus antud hinnangud koostööle; CAF enesehindamise tulemused

	Tõhus planeerimise ja aruandluse korraldus toetab linna arenguvisiooni saavutamist
	Linna arengukava eesmärgid saavutatakse (andmed linna arengukava projektide/tegevuste täitmise kohta); olemas on jooksev ülevaade linna arengudokumentide eesmärkide täidetusest

	Finantside ja teiste varade juhtimine on eesmärgipärane ja säästlik
	Finants- ja teiste auditite tulemused on positiivsed ning olulisi puudujääke ei leita; välisfinantseerimise osakaal eelarves; eelarve planeerimise täpsus eelarve tulude ja kulude lõikes keskmiselt (+/-%); töökeskkonna alaste seadusandlike aktide nõuded on täidetud; olemas IT strateegia, mis sisaldab ülevaadet järgmiste perioodide eesmärkidest ja tagevustest IT-süsteemide arendamisel; IT kasutajajuhend on uuendatud

	Avalike teenuste kvaliteet on tõusnud ja sisemised protsessid on efektiivselt korraldatud
	Protsessid on kaardistatud ja kirjeldatud; Kodanike rahulolu pakutavate teenustega (kaebuste arv, küsitluste tulemused); Toimub regulaarne protsesside auditeerimine (ülevaadatud protsesside/protseduuride arv),  Protsesside auditeerimise tulemused on positiivsed (mittevastavuste ja parendusettepanekute arv)

	Kaasamissüsteem tagab kõikide oluliste huvipooltega arvestamise ja nende rahulolu kaasatusega 
	Loodud on partnerlus ja kommunikatsioonistrateegia; Linna arengukava eesmärgid saavutatakse; andmed linna arengukava projektide/tegevuste täitmise kohta; poliitiline tasand osaleb arengudokumentide ettevalmistamisel (osalejate arv strateegiakoosolekutel); Huvipoolte rahulolu-uuringu kaasamisega seotud indeksi tulemused

	Avalikkus on teadlik organisatsioonis toimuvast
	Huvipoolte rahulolu-uuringu infojagamisega seotud tulemused; meedia esindajate hinnang meediasuhtlusele; positiivse ja negatiivse tonaalsusega meediakajastuse suhe; hinnang linna kodulehe informatiivsusele ja kasutajasõbralikkusele

	Narva linnavalitsus teeb tihedat koostööd teiste KOVidega, MTÜ-dega jt osapooltega 
	Huvipoolte rahulolu-uuringu tulemused; ühisprojektide arv ja nende tulemused


5. Tegevuskava 

Siia tuleb exceli tabel tegevuskavaga!














































































































































� Kohaliku omavalitsuse korralduse seaduse § 39 lg 2 ja valla- ja linnaeelarve seaduse § 26 ja 261 sätestavad eelarve täitmise aruande koostamise ja kinnitamise üldpõhimõtted. Eelarve täitmise arvestus ja aruandlus on üksikasjalikumalt reglementeeritud  raamatupidamise seadusest tulenevate eeskirjadega

